钦定古今图书集成/理学汇编/字学典/第123卷 > 莫如忠
## 钦定古今图书集成/理学汇编/字学典/第123卷 > 莫如忠

按《松江府志》：“莫如忠，字子良，号中江，华亭人。嘉靖戊
戌进士，授南缮部主事，累官浙江布政。书法以二王
为宗，尤工草书，势若龙蟠虎卧。”

按《艺苑卮言》：“如忠行草风骨朗朗，亦善署书。”
按《画禅室随笔》：“吾乡莫中江方伯，书学右军，自谓得
之《圣教序》，然与《圣教序》体小异。其沈著逼古处，当代
名公未能或之先也。予每询其所由，公谦逊不肯应。
及见王右军《官奴帖》，真迹，俨然莫公书，始知公深于
二王。”

按《占星堂集》：“中江书法，自右军大令而下不废。”夫李
处州、赵承旨残行断楮，人莫不夺之蠹鱼之口，而袭
之箧笥之腹。